Document ID: 32011R0360

VYKONÁVACIE NARIADENIE RADY (EÚ) č. 360/2011
z 12. apríla 2011,
ktorým sa vykonáva článok 16 ods. 1 a 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi
RADA EURÓPSKEJ ÚNIE,
so zreteľom na nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (1), a najmä na jeho článok 16 ods. 1 a 2,
keďže:
(1)
Rada 2. marca 2011 prijala nariadenie (EÚ) č. 204/2011 o reštriktívnych opatreniach s ohľadom na situáciu v Líbyi.
(2)
Vzhľadom na vážnosť situácie v Líbyi by sa do zoznamu osôb a subjektov, na ktoré sa vzťahujú reštriktívne opatrenia, ako sa uvádza v prílohe III k nariadeniu (EÚ) č. 204/2011, mali zaradiť ďalšie osoby a subjekty.
(3)
Okrem toho by sa mala jedna osoba vypustiť zo zoznamu v prílohe III a mali by sa aktualizovať informácie týkajúce sa niektorých osôb a subjektov zaradených v zoznamoch v prílohách II a III k uvedenému nariadeniu,
PRIJALA TOTO NARIADENIE:
Článok 1
Prílohy II a III k nariadeniu (EÚ) č. 204/2011 sa nahrádzajú znením uvedeným v prílohách I a II k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 12. apríla 2011

Labels: 18
5
11